Bybelskool » Psalm 45 – Huwelikslied vir die koning en koningin
Na die worsteling en smeekgebede van Psalm 42-44 bring Psalm 45 'n verandering in atmosfeer en fokus. Een van die Koragiete dra die gedig voor aan die koning (vers 1-2) en:
verheerlik die koning se heldhaftige oorwinnings wat geregtigheid laat geskied (vers 3-8). Let op dat sy skoonheid en wysheid aan God se seën toegeskryf word. Sy opdrag as koning word verbind aan die stryd vir die waarheid en vir die reg van die hulpelose, soos Spreuke dit ook meermale vermeld. Sy invloed word vergelyk met dié van 'n verhewe wese waarmee kwasi-goddelike eienskappe aan hom toegeskryf word.
besing die lof van die koningin wat die koning met haar skoonheid bekoor (vers 9-16). Let op die beskrywing van sintuiglike plesier: haar klere ruik lekker, daar is vrolike musiek wat haar hart bly maak, sy is versier met goud van Ofir (baie bekend vir hulle goud, maar ongelukkig vandag heeltemal onbekend – daar is selfs een tradisie wat Ofir met Suid-Afrika identifiseer!). Sy word aangeraai om haar volledig vir die koning te gee om aan hom te behoort en afskeid te neem van haar volk en familie, iets wat natuurlik nie sonder pyn kon geskied nie, ten spyte van die uitbundige vreugde van die seremonie.
Die Psalm sluit af met 'n gebed vir die bevestiging van sy koninkryk tot roem onder die volke vir altyd (vers 17-18).
Daarom is hierdie Koningspsalm gebruik as 'n huwelikslied vir die koning, soos die opskrif ook te kenne gee: "'n Lied van die liefde". Inhoudsgewys laat dit 'n mens dus eerder dink aan die styl van Hooglied (3:6-11) as aan die styl van die ander Psalms in die Psalmboek.
Die Psalm is egter deur die eeue op verskeie sekondêre betekenisvlakke gebruik.
Die Psalm is later ingespan by gewone huwelike waar oor die bruid en bruidegom in koninklike terme gesing is.
Nog later het die Psalm 'n Messiaanse interpretasie gekry soos ons dit lees in Hebreërs 1:8-9 waar uit Psalm 45:7-8 aangehaal word en op Christus van toepassing gemaak is.
Vergelyk die groot ooreenkomste ("verhewe wese" en "God" is die grootste verskil) in die tabel hieronder:
7U troon, verhewe wese,
staan vir altyd vas,
met u koninklike septer
laat u geregtigheid geskied.
8U het die reg lief en u haat
want, verhewe wese,
onder groot vreugde het u God
u bo u tydgenote tot koning
gesalf. Hebreërs 1
8Maar van die Seun sê Hy:
"U troon, o God,
staan vir ewig vas,
laat U reg geskied.
9U het die reg lief
en U haat die onreg.
Daarom het God, u God,
U onder groot vreugde
tot Koning gesalf
bo u tydgenote."
3. Paulus gebruik waarskynlik ook dié Psalm as die vertrekpunt vir sy beskrywing van die huweliksverhouding as soortgelyk aan die verhouding tussen Christus en die kerk (Ef. 5:21-33).